b"\n_START_ARTICLE_\nSkiffle\n_START_PARAGRAPH_\nSkiffle je glazbeni izraz koji ozna\xc4\x8dava vrstu glazbe, ali i glazbene sastave koji su se se slu\xc5\xbeili improviziranim glazbenim instrumentima poput; daske za pranje rublja (riflja\xc4\x8de) - za davanje ritma, \xc4\x8de\xc5\xa1ljevima sa papirom - umjesto duha\xc4\x8dkog instrumenta, metalnim kutijama za \xc5\xa1e\xc4\x87er ili \xc4\x8daj (kao udaraljkama), stolicama ili kov\xc4\x8dezima (umjesto bubnjeva) ali i akusti\xc4\x8dkom gitarama i bend\xc5\xbeom. Skiffle sastavi bili su popularni u posljeratnoj Britaniji 1950. - 1960., kad su glazbeni instrumenti bili izuzetno skupi i te\xc5\xa1ko dobavljivi. Kao glazba Skiffle je bio mje\xc5\xa1avina utjecaja jazza, bluesa, countrya i folka.\n_START_SECTION_\nPovijest\n_START_PARAGRAPH_\nSkiffle glazba i glazbeni sastavi prvi put su se pojavili na jugu Sjedinjenih Ameri\xc4\x8dkih Dr\xc5\xbeava, u New Orleansu ranih 1900. - tih._NEWLINE_Prvi put se ime Skiffle pojavilo 1925. u imenu sastava Jimmy O'Bryant and his Chicago Skifflers._NEWLINE_U Britaniji 1950.-tih Skiffle je bio ekvivalent za rockabilly glazbu, nova glazbena forma, glasna i brza, koja je imala izuzetnu komunikacijsku snagu izme\xc4\x91u publike i izvo\xc4\x91a\xc4\x8da. Otac britanske Skiffle glazbe bio je Lonnie Donegan, glazbenik sastava Trade jazz, koji je u pauzama znao zabavljati okupljene svojom skiffle nastupom koja je uskoro publici postala interesantnija od jazza."